શુકલ પક્ષની ચોથએ વિનાયક ચતુર્થી કહેવાય છે જ્યારે કૃષ્ણ પક્ષની ચોથએ સંકટ ચતુર્થી કહેવાય છે. પણ જો સંકટ ચતુર્થી મંગળવારના દિવસે હોય તો તે ગણેશ અંગારકી ચતુર્થી ગણાય છે. ગણેશ અંગારકી, ચતુર્થી વિશે શ્રી ગણેશ પુરાણમાં વિસ્તારપૂર્ણ ઉલ્લેખ જોવા મળે છે, જેમાં ગણેશજી દ્વારા મંગલદેવને એવું વરદાન આપવામાં આવ્યું છે કે મંગળવારના દિવસે ગણેશ ચતુર્થીની તિથિ કેવી રીતે અંગારકી ચતુર્થી તરીકે પ્રખ્યાત થશે. ગણેશ પુરાણની કથા મુજબ આજના સમયમાં પણ શ્રી ગણેશ અંગારકી ચતુર્થી પ્રસિદ્ધ છે.